Algis Mickūnas

Algis Mickūnas (g. 1933 m. lapkričio 29 d. Krikliniuose) – Ohajo (JAV) universiteto profesorius, vienas iškiliausių lietuvių išeivijos filosofų, tarptautiniu mastu pripažintas mokslininkas, fenomenologas, Lietuvos mokslų akademijos narys (2008). Klaipėdos universiteto garbės daktaras (2000).

Biografija 
1944 m. pasitraukė į Vakarus, 1949 m. išvyko į JAV. Dalyvavo Korėjos kare (1950–1953), buvo sužeistas. 1955–1964 m. studijavo inžineriją Ilinojaus technologijos institute. 1959–1964 m. – filosofiją De Paulio universitete Čikagoje, 1964–1966 m. Vokietijos, 1967–1969 m. Čikagos, vėliau – Emory (Atlanta) universitete. Nuo 1969 m. dėsto Ohajo universitete, nuo 1986 m. – šio universiteto profesorius, vizituojantis profesorius Indijos, Japonijos, Jungtinių Arabų Emiratų, Gvatemalos, Lietuvos, Peru, Prancūzijos, Šveicarijos, Vokietijos ir kt. šalių universitetuose.  Įkūrė mokslo, tarptautinių studijų, studijų centrų, įvairiuose universitetuose. Tyrinėjimų srytis: fenomenologija, kosmologija, sociologija, istorija, politinė filosofija, antropologija, Rytų ir Vakarų civilizacijų lyginamieji tyrimai.

Profesoriaus emerito A. Mickūno nuopelnai nepriklausomai Lietuvai, jos humanitariniams mokslams ir universitetams, ypač dideli. Nuo 1990 m. iki šiol skaito įvairiausio pobūdžio paskaitų kursus Vilniaus, Klaipėdos, Šiaulių, Kauno Vytauto Didžiojo universiteto studentams, veda seminarus, padarė apie 30 pranešimų įvairiose Lietuvoje vykusiose konferencijose, Santaros-Šviesos suvažiavimuose, draugijose, klubuose, dalyvauja Lietuvos mokslininkų vykdomose programose. Nuo 2000 m. Klaipėdos universiteto garbės daktaras.

Bibliografija 
Lietuvių kalba išleistos A. Mickūno knygos:
 Fenomenologinė filosofija (1994; kartu su Deividu Stiuartu),
 Visa aprėpianti dabartis (2004; kartu su Arūnu Sverdiolu),
 Demokratija šiandien: Straipsniai ir esė (2007),
 Pastovumas ir tėkmė: Kultūros fenomenologijos apybraižos (2007),
 Filosofijos likimas (2009; kartu su Arvydu Šliogeriu)
 Summa Erotica (2010)
 Estetika: menas ir pasaulio patirtis (2011)
 Per fenomenologiją į dzenbudizmą (2012)
 Fenomenologinė filosofija ir jos šešėlis (2014, su Daliumi Jonkumi)
 Mokykla, mokytojai, mokiniai (2014)
 Kosminė sąmonė (2017)
 Istorija, kalba, suvokimas (2018)

Yra Lietuvos žurnalų „Problemos“, „Filosofija. Sociologija“ redakcinių kolegijų narys.

Prof. A. Mickūnas vienas arba su bendraautoriais paskelbė per 1000 mokslinių straipsnių įvairių pasaulio šalių filosofijos moksliniuose žurnaluose, skaitė pranešimus daugelyje tarptautinių konferencijų ir simpoziumų.

Anglų kalba išleista:
 Teoriniai ir metodologiniai pokyčiai socialinėje teorijoje (Theoretical and Methodological Change in Social Theory).
 Aukščiau aukščiausių technologijų. Technologijų ir žmogaus jausmų deformacija. (The Underside of High-Tech. Technology and the deformation of human sensibilities). Autoriai: John W. Murphy, Algis Mickūnas, Joseph J. Pilotta. (1986 m.)
 Tyrinėjant femenologiją: vadovas sritis ir literatūra. (Exploring Phenomenology: Guide To Field & Is Literature 1990 m.). Autoriai: David Stewart ir Algis Mickūnas
 Mokslinis bendravimas: jo fenomeloginis fondas. (kominukacijos vadovėlių serija). (Science Of Communication: Its Phenomenological Foundation (communication Textbook Series)) (1990-01-01) Autoriai: Joseph J. Pilotta ir Algis Mickūnas
 Kosmoso filosofijos tyrinėjimai: Kontinentinės minties serija V. 11 (Investigations in Philosophy of Space: Continental Thought Series V. 11 (series In Continental Thought)) Autoriai: Algis Mickūnas, Elisabeth Stroker (1987 m.)
 The Ever-Present Origin: Part One, Foundations of the Aperspectival World/Part Two, Manifestations of the Aperspectival World. Autoriai: Algis Mickūnas, Jean Gebser, Noel Barstad (1986 m.)
 Fenomelogijos tyrinėjimas (su Deividu Stiuartu) (Exploring Phenomenology (with David Stewart)), Chicago: American Library Association, 1974.
 Sąvoka, dialogas ir sunkumai: fenomeloginės filosofijos švietimas. (Meaning, Dialogue and Enculturation: Phenomenological Philosophy of Education.) Autoriai: John R. Scudder, Algis Mickunas
 Technokratija ir Demokratija: Bendravimo problemos politikoje. (Technocracy vs. Democracy: Issues in the Politics of Communication). Autoriai: Algis Mickunas, Joseph Pilotta (April 1998)
 Galios filosofija. (Philosophy of Power), Ohio University, Lifelong Learning, 1987
 Fenomenologijos enciklopedija. (The Encyclopedia of Phenomenology), Dordrecht: Kluwer Academic Publications. Vienas iš redaktorių. 1997.
 The divine complex and free thinking. New York : Hampton Press, 2012.
 Social value and individual worth. Vilnius : Mykolas Romeris University, 2012.
 Modern West: Two Life Worlds. Vilnius : Mykolas Romeris University, 2013.
 Society, environment and world: themes of Niklas Luhmann (su Joseph J. Pilotta). Vilnius : Mykolas Romeris University, 2014.
 Lithuania and globalization. Vilnius : Mykolas Romeris University, 2016.
 The Lived World of Social Theory and Method (su Joseph J. Pilotta). New York : Nova Science Publishers, 2017.

Šaltiniai

Nuorodos 
 Algio Mickūno knygų paieška (anglų kalba)
  Algis Mickūnas apie filosofus ir filosofiją 
  Pokalbis su Algiu Mickūnu: „Aistra yra menas kurti save“
  „Judging Civilizations by Integral Beauty“ („Vertinant civilizacijas pagal integralų grožį“). Pirmoji publikacija
  Interviu: „Dar daug piliečių norėtų gyventi po Bizantijos nagaika“
 Interviu: „Kartais atrodo, kad žmonėms labiau norisi gyventi ant kelių negu mirti ant kojų“ 
 Interviu: „Neleisti savęs traktuoti kaip medžiagos“

JAV lietuviai
Lietuvos semiotikai
KU dėstytojai